
Specialiųjų pirkimo sąlygų
2 priedas

VAIZDO KLIPŲ IR MEDIJOS REPORTAŽŲ KŪRIMO PASLAUGŲ 
TECHNINĖ SPECIFIKACIJA

1. BENDRA INFORMACIJA

1.1. Perkamos Lietuvos kalėjimo tarnybos (toliau – Paslaugų pirkėjas) Interreg VI-A Lietuvos–Lenkijos bendradarbiavimo programos (toliau – Programa) projekto Nr. LTPL00388 „Tinklų kūrimas siekiant sėkmingos nuteistųjų resocializacijos ir visuomenės telkimo bendram pasitikėjimui“ (toliau – Projektas) vaizdo klipų ir medijos reportažų kūrimo paslaugos. 

2. PASLAUGŲ OBJEKTAS IR TERMINAI

2.1. Paslaugų teikėjas įsipareigoja suteikti vaizdo klipų ir medijos reportažų kūrimo paslaugas (toliau – Paslaugos), kurios susideda iš 4 vaizdo klipų ir 2 medijos reportažų apie Projekto veiklas parengimą pagal šioje techninėje specifikacijoje nustatytus terminus ir reikalavimus;
2.2. Paslaugos turi būti suteiktos ne vėliau kaip iki 2027 m. lapkričio 30 d.;
2.3. Paslaugos teikiamos pagal šį grafiką: 
2.3.1. Vaizdo klipas iš dirbtuvių (2026 m. liepa–rugsėjis);
2.3.2. Vaizdo klipas iš mokymų (2026 m. rugpjūtis–2027 m. balandis);
2.3.3. Vaizdo klipas iš kūrybinių ir bendruomeninių renginių (2027 m. kovas–spalis);
2.3.4. Vaizdo klipas iš sporto renginio (2027 m. liepa–rugpjūtis);
2.3.5. Medijos reportažas (2026 m. liepa – gruodis);
2.3.6. Medijos reportažas (2027 m. liepa – lapkritis).
2.4. Paslaugų teikimo laikai ir vietos derinami su Paslaugų pirkėju ne vėliau kaip prieš 5 darbo dienas iki Paslaugų teikimo pradžios.
2.5. Paslaugos gali būti vykdomos lygiagrečiai. 

3. PASLAUGŲ REIKALAVIMAI

3.1. Paslaugų sudėtis: 
3.1.1. Paslaugos apima:
3.1.1.1. filmavimą; 
3.1.1.2. garso įrašymą;
3.1.1.3. montažą;
3.1.1.4. grafikos kūrimą;
3.1.1.5. titravimą;
3.1.1.6. vaizdo klipų ir medijos reportažų koncepcijos bei scenarijaus parengimą;
3.1.1.7. filmavimo plano suderinimą su Paslaugų pirkėju.
3.2. Bendrieji reikalavimai: 
3.2.1. Užtikrinamas turinio, koncepcijos, scenarijaus ir darbų grafiko suderinimas su Paslaugų pirkėju Paslaugų teikimo metu; 
3.2.2. Turi būti integruojama Projekto simbolika, kuri viešai skelbiama internete adresu https://lietuva-polska.eu/visibility-information-and-communication/;
3.2.3. Turinys kuriamas lietuvių kalba; 
3.2.4. Paslaugų teikėjas užtikrina vaizdo ir garso sinchronizavimą, nereikalingų ar nekokybiškų epizodų pašalinimą, sklandžius kadrų perėjimus bei muzikos ir kitų garso takelių integravimą:
3.2.4.1. Atliekamas bazinis garso valymas, garso lygių suvienodinimas ir galutinis garso sutvarkymas;
3.2.4.2. Atliekama bazinė spalvų korekcija ir vaizdo toninis suvienodinimas;
3.2.4.3. Visa pirminė vaizdo medžiaga turi būti filmuojama ne mažesne kaip 4K UHD (3840×2160) raiška;
3.2.4.4. Paslaugų teikėjas kartu su galutine medžiaga pateikia pirminių vaizdo failų techninių parametrų išrašą arba ekrano kopijas, patvirtinančias filmavimo raišką ir kadrų dažnį.
3.2.5. Sprendimą dėl 2D ir (ar) 3D grafikos, taip pat papildomų vaizdo ir garso efektų naudojimo priima Paslaugų pirkėjas, atsižvelgdamas į konkretaus vaizdo klipo turinį ir komunikacijos poreikius; 
3.2.6. Esant techninėms galimybėms, oro sąlygoms ir teisės aktų reikalavimų atitikčiai, kiekviename vaizdo klipe turi būti panaudoti ne mažiau kaip 3 skirtingi dronu nufilmuoti vaizdo epizodai;
3.2.7. Galutinė medžiaga pateikiama neužrakintu skaitmeniniu formatu, tinkamu tolimesniam naudojimui ir redagavimui; 
3.2.8. Paslaugų teikėjas, Paslaugų pirkėjui pareikalavus, perduoda projektinius ir montavimo failus;
3.2.8.1. Paslaugų teikėjas kartu su galutine medžiaga perduoda visą pirminę filmuotą medžiagą ir originalius garso failus.
3.2.9. Pirmoji sumontuota versija pateikiama per 10 darbo dienų po filmavimo pabaigos;
3.2.10. Galutinė versija pateikiama per 5 darbo dienas po pastabų gavimo;
3.2.11. Kiekvienam vaizdo klipui ir medijos reportažui taikomi ne daugiau kaip 2 koregavimai (patikslinimai).
3.3. Vaizdo klipai:
3.3.1. Apimtis: 
3.3.1.1. Sukuriami 4 vaizdo klipai apie Projekto veiklas (mokymai, dirbtuvės, sporto renginiai, kūrybiniai ir bendruomeniniai renginiai – po vieną kiekviena tema). 
3.3.2. Turinys:
3.3.2.1. 1 vaizdo klipas, skirtas dirbtuvių veikloms Marijampolėje apibendrinti;
3.3.2.2. 1 vaizdo klipas, apimantis mokymų veiklas, parengtas iš 5 mokymų sesijų (1. Mokymo sesija – Alytuje arba Marijampolėje; 2. Kaune arba Pravieniškėse; 3. Kaune; 4. Alytuje arba Marijampolėje; 5. Kaune arba Pravieniškėse);
3.3.2.3. 1 vaizdo klipas, apimantis kūrybinių ir bendruomeninių renginių veiklas, sudarytas iš 7 skirtingų epizodų, atrinktų iš renginių[endnoteRef:1], vykusių Alytaus m. (2 renginiai), Kauno m. (1 renginys), Kauno r. (1 renginys), Kaišiadorių r. (2 renginiai) ir Marijampolės sav. (1 renginys);  [1:  Renginiai vyks savivaldybių viešosiose erdvėse.] 

3.3.2.4. 1 vaizdo klipas iš sporto renginio Alytuje. 
3.3.3. Techniniai reikalavimai:
3.3.3.1. trukmė: 60–90 sek.;
3.3.3.2. vaizdo klipai turi būti įrašyti ir pateikti tokiais HD (aukštos raiškos) kokybės formatais, kad Paslaugų pirkėjui nekiltų techninių nesklandumų viešinant vaizdo klipus savo resursais įvairiais kanalais (transliacijoms televizijoje, socialiniuose tinkluose, skaitmeninėse kanaluose ir kt.);
3.3.3.3. vaizdo klipuose turi būti naudojami ne mažiau kaip 2 skirtingi filmavimo planai (bendras ir stambus planas) bei ne mažiau kaip 3 skirtingi rakursai.
3.3.4. Turinio reikalavimai:
3.3.4.1. Vaizdo klipuose turi būti perteikiamos Projekto veiklos, rezultatai, dalyvių patirtys ir Projekto poveikis bei privaloma naudoti Programos logotipą;
3.3.4.2. Sukurti vaizdo klipai turi būti tinkami naudoti Projekto viešinimo, mokymų, bendruomenės įtraukimo, visuomenės informavimo veiklose;
3.3.4.3. Vaizdo klipų turinys turi būti aiškus, informatyvus ir pritaikytas tikslinėms Projekto auditorijoms.
3.4. Medijos reportažai:
3.4.1. Apimtis: 
3.4.1.1. 2 reportažai iš Projekto veiklų (mokymai, sporto renginiai, kūrybiniai ir bendruomeniniai renginiai). 
3.4.2. Techniniai reikalavimai:
3.4.2.1. trukmė: 170–180 sek.;
3.4.2.2. medijos reportažai turi būti įrašyti ir pateikti HD (aukštos raiškos) kokybės formatais taip, kad Paslaugų pirkėjui nekiltų techninių nesklandumų viešinant medijos reportažus savo resursais įvairiais kanalais (transliacijoms televizijoje, interneto portaluose, socialiniuose tinkluose, skaitmeninėse kanaluose ir kt.);
3.4.2.3. Medijos reportažuose turi būti ne mažiau kaip 2 interviu fragmentai su Projekto dalyviais, lektoriais arba organizatoriais.
3.4.3. Turinio reikalavimai:
3.4.3.1. Reportažai turi būti struktūruoti ir informatyvūs, juose turi būti pateikiamos Projekto veiklos, rezultatai, dalyvių patirtys bei interviu su dalyviais, lektoriais ar organizatoriais, užtikrinant išsamesnį informacijos pateikimą, skirtą žiniasklaidos kanalams; 
3.4.3.2. Reportažų turinys turi būti pritaikytas viešinimui, mokymų, bendruomenės įtraukimo ir visuomenės informavimo veikloms.

4. KOKYBĖS UŽTIKRINIMAS

4.1. Nustačius neatitikimus, Paslaugų teikėjas privalo juos pašalinti savo sąskaita per su Paslaugų pirkėju suderintą protingą terminą.
4.2. Paslaugų teikėjas privalo užtikrinti dalyvavimą visuose Projekto renginiuose, kurių pagrindu kuriami vaizdo klipai ir medijos reportažai.
4.3. Paslaugų teikėjas turi užtikrinti ne mažiau kaip 12 atskirų filmavimo dienų per visą Projekto įgyvendinimo laikotarpį.




_________________________
